text: Varde er Danmarks underholdningsmekka
  18 januar 2015 kl. 11.58
  Store underholdningsshows, som har premiere i København og derefter gæster teatre og musikhuse i hele Danmark, starter et meget mindre sted, nemlig i Varde.
  I firmaet All Stage store haller i Varde står stjernerne og øver sig på replikkerne før en premiere i København.
  Søndag er det den musikalske comedy gruppe "Den Nøgne Sandhed" med skuespillerne Gordon Kennedy, Farshad Kholghi, Joachim Knop og Mikkel Schrøder Uldal, som har indtaget All Stage hallerne i Varde.
  De er i gang med de absolut sidste prøver inden premieren på deres kommende show i næste uge på Bremen i København.
  Efter København tager Den Nøgne Sandhed på turné over hele Danmark med 34 forestillinger.
  Første stop efter København er Herning, men allerede 4. februar indtager Den Nøgne Sandhed Vejle.
   - Se her hvornår Den Nøgne Sandhed gæster din by
  